
Z A P I S N I K
 20. sjednice Vijeća Mjesnog odbora Ferenščica
19. prosinca 2022.
u prostorijama mjesnog odbora Ferenščica,
s početkom u 18:00 sati

NAZOČNI ČLANOVI VIJEĆA:
Ante Palada, Siniša Mikuličić, Ištvan Pacal, Iva Majsak, Danko Knoblo, Martina Erstić

NENAZOČNI ČLANOVI VIJEĆA:
Marko Bilić

OSTALI NAZOČNI:
Nema

Predsjedava Ante Palada, predsjednik Vijeća.

Zapisnik vodi Danko Knoblo 

	Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.

	Bez rasprave jednoglasno, Vijeće prihvaća tekst Zapisnika 19. sjednice Vijeća, održane 15. studenog 2022, bez izmjena.

	Na prijedlog predsjednika Vijeće jednoglasno utvrđuje

D N E V N I   R E D

1. Aktualna komunalna problematika
1. Razno: izvješća , pitanja i prijedlozi.

Ad 1. Aktualna komunalna problematika

U raspravi oko aktualne komunalne problematike sudjeluje 6 od 7 vijećnika. Raspravljaju o slijedećoj problematici:
1. Postavljanje informativnih LED Displaya na tramvajske stanice
2. Iscrtavanje invalidskog mjesta - Ivanićgradska 55
3. 
4. Uvrštavanje u proračun Grada Zagreba sredstava za otkup zemljišta na katastarskim česticama 4090/7 i 4090/8
5. Uvrštavanje prijedloga za izradu projektne dokumentacije za izradu nogostupa u PKA za 2023.

Predsjednik Vijeća MO Ferenščica Ante Palada obavještava sve prisutne vijećnike o mailovima (upitima i prijedlozima građana) pristiglima na službenu mail adresu MO Ferenščica, te da su zahtjevi građana poslani na očitovanje i na daljnje postupanje na mail vijeća Gradske četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima.
U raspravi oko aktualna komunalna problematika sudjeluje 6 od 7 vijećnika.

Nakon rasprave Vijeće jednoglasno donosi:



Z A K L J U Č A K
o postavljanju LED Displaya sa dolascima na tramvajske stanice

Prijedlog vezan za postavljanje LED Displaya sa dolascima na tramvajske stanice, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak da od nadležnog gradskog poduzeća zatraži:

· [bookmark: _GoBack]Postavljanje LED Displaya sa dolascima tramvaja na stanice: Čavićeva, Getaldićeva, Ferenščica, Ivaničgradska i Donje Svetice sa prioritetom na stanicama u smjeru prema gradu

Obrazloženje: Na navedenim lokacijama nije postavljen LED display sa dolascima tramvaja, a zbog velikog broja korisnika ZET tramvajskih linija smatramo da je isto potrebno radi pružanja što bolje kvalitete usluge za putnike


Z A K L J U Č A K
o iscrtavanju invalidskog mjesta

Temeljem prijedloga gospodina Ivana Štivičića o iscrtavanju invalidskog mjesta, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak da od nadležnog gradskog poduzeća zatraži:

· Iscrtavanje invalidskog mjesta na lokaciji Ivanićgradska 55 sa dvorišne strane zgrade

Obrazloženje: Na navedenoj lokaciji nedostaje još jedno parkirališno mjesto za invalide. Mjesto bi bilo potrebno iscrtati uz već postojeće koje se nalazi na toj adresi no prije same realizacije molimo da nadležni dogovore i usaglase točnu lokaciju mjesta sa predlagateljem gospodinom Štivičićem. U prilogu se nalazi sva popratna dokumentacija kogu je g. Štivičić dostavio u MS.

Z A K L J U Č A K
o izradi i označavanju nogostupa i pješačkih prijelaza 
u ulici I. Ferenščica u zoni DV Duga

Temeljem prijedloga gospođe Rajke Leppee o izradi i označavanju nogostupa i pješačkih prijelaza u ulici I. Ferenščica u zoni DV Duga, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak da od nadležnog gradskog poduzeća zatraži:

· 1. Iscrtavanje i označavanju nogostupa i pješačkih prijelaza u ulici I. Ferenščica u zoni DV Duga prema skici koja se nalazi u prilogu zapisnika sjednice
· 2. Izradu potrebne dokumentacije i uvrštavanje u PKA za izradu djela nogostupa koji vodi od parkirališta kod stambene zgrade 1. Ferenščica 84 prema ulici 1. Ferenščica, odnosno prema ulazu u jaslički dio DV Duga ( označeno na skici u prilogu zapisnika)

Obrazloženje: Na navedenoj lokaciji je jako loše osmišljen prostor za kretanje pješaka, u stvari na djelu ulice on uopće ne postoji. S obzirom da se radi o prostoru oko DV Duga, i to strani na kojoj je ulaz u dječje jaslice mišljenja smo kako je iznimno bitno hitno reagirati i na mjestu gdje je potrebno izgraditi dio nogostupa koji nedostaje te na djelu gdje se on može iscrtati u razini kolnika da se to i uradi. Nastavno na to na dvije lokacije je potrebno označiti pješački prijelaz kako bi to sve činilo jednu smislenu cjelinu kojom bi se neometano mogli koristiti pješaci. 



Z A K L J U Č A K
o uvrštavanju u proračun Grada Zagreba sredstava 
za otkup zemljišta na katastarskim česticama 4090/7 i 4090/8

Temeljem odgovora nadležnog ureda na prethodnu inicijativu MO Ferenščica koju je zaključkom podržala i GČ Peščenica - Žitnjak o otkupu zemljišta na katastarskim česticama 4090/7 i 4090/8 i njihovog zaključka kako sredstva nisu osigurana u proračunu Grada Zagreba, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak da u proceduru uputi prijedlog:

· kojim bi od Grada Zagreba zatražila osiguranje sredstava za realizaciju otkupa zemljišta

Obrazloženje: Na navedenim katastarskim česticama se nalazi javni park koji je od iznimnog značaja za stanovnike MO Ferenščica i jedna od rijetkih zelenih površina koja je ostala u sklopu našeg MO. Čestice se nalaze u privatnom vlasništvu i Z1 namjene su te bi bilo korisno za Grad i stanovnike MO Ferenščica da ta površina postane vlasništvo Grada čime bi se površina i vlasnički zaštitila od potencijalnih interesa privatnih vlasnika koji mogu zadržati namjenu čestice kao javnog parka ali u istu nisu dužni ulagati sredstva i dodatno uređivati šetnicu, klupe ili drugi sadržaj što je iznimno bitno jer bez dodatnog ulaganja taj prostor propada i gubi se njegova prvotna funkcija a to je ugodan prostor za boravak stanovnika našeg i okolnih naselja.


Z A K L J U Č A K
o uvrštavanju prijedloga za izradu projektne 
dokumentacije za izradu nogostupa u PKA za 2023.

Temeljem prijedloga gospodina Alena Vidakovića, Vijeće Mjesnog odbora Ferenščica, predlaže Vijeću Gradske četvrti Peščenica-Žitnjak da uvrsti u plan komunalnih aktivnosti:

· Izradu projektne dokumentacije za izradu i asfaltiranje 10-ak metara nogostupa na lokaciji ulica Donje Svetice 46

Obrazloženje: Na navedenoj lokaciji nedostaje nogostup duljine 10-ak metara koji bi sa sjeveroistočne strane zgrade povezivao nogostup oko zgrade sa nogostupom ulice Donje Svetice. Izgradnjom nogostupa olakšao bi se pristup stanarima i korisnicima poslovnih prostora zgrade navedenom objektu


Ad 2. Razno: izvješća, pitanja i prijedlozi

Predsjednik Vijeća MO Ferenščica Ante Palada obavještava sve prisutne vijećnike o mailovima pristiglima na službenu mail adresu MO Ferenščica za izviješćima i daljnim postupamnjima po prethodnim prijedlozima MO Ferenščica od strane Vijeća Gradske četvrti Peščenica-Žitnjak koji su iste poslali na daljnje postupanje nadležnim gradskim službama i poduzećima.

Dovršeno u 19:05 h

KLASA: 024-08/22-003/2542
URBROJ:251-13-11-11/003-22-2
U Zagrebu , 19. prosinca 2022.

Zapisnik sastavio: 							        Predsjednik
Danko Knoblo							Vijeća Mjesnog odbora
							            Ante Palada
